Държавен вестник, бр. 61, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  61
б) в т. 2 след думата „интереси“ се добавя 
„и придобити права“;
в) създава се т. 8:
„8. изпълнението на условията по 
чл. 156б – 156ж.“
2. Създава се ал. 6:
„(6) Преценката е писмена и е неразделна 
част от документацията, въз основа на която се 
издава разрешителното или отказът за издаване 
на разрешително.“
§ 37. В чл. 62а се правят следните изменения 
и допълнения:
1. В ал. 1 в текста преди т. 1 думата „едно­
месечен“ се заменя с „20-дневен“.
2. В ал. 2 накрая се добавя „и се поставя на 
интернет страницата на органа по чл. 52, ал. 1“.
3. Алинея 4 се отменя.
4. Създават се ал. 5 и 6:
„(5) Съобщението по ал. 1 се изпраща и на 
титулярите на вече издадени разрешителни, за 
които при преценката по чл. 62 е установено, 
че ще бъдат променени някои от параметрите 
на разрешеното използване, както и на соб­
ствениците на съоръженията, когато искането 
е за използване на комплексните и значимите 
язовири по приложение № 1.
(6) В случаите по чл. 46, ал. 1, т. 5, 7 и 8 
съобщението по ал. 1 се изпраща и на заявителя, 
който в срока по чл. 64 да декларира възмож­
ността си да изпълни предвидените условия.“ 
§ 38. В чл. 63 в текста преди т. 1 думите „и 
обнародване“ се заличават.
§ 39. В чл. 64 се създава ал. 3:
„(3) Възраженията и предложенията по ал. 1 
се изпращат на мястото, посочено в съобще­
нието по чл. 62а, ал. 1.“
§ 40. В чл. 67, ал.1 и ал. 2 думите „органът 
по чл. 52, ал. 1, т. 2 и 3“ се заменят с „органът 
по чл. 52, ал. 1“.
§ 41. В чл. 68 се правят следните изменения 
и допълнения:
1. В текста преди т. 1 думите „т. 2 и 3“ се 
заличават.
2. В т. 5: 
а) в текста преди буква „а“ думите „изграж­
дане на водовземно съоръжение за подземни 
води за“ се заменят с „водовземане от подземни 
води“;
б) в букви „а“ и „б“ в началото се добавя 
предлогът „за“;
в) създава се буква „в“:
„в) при условията на чл. 118в;“.
3. Създава се нова т. 6:
„6. искането е за водовземане за питейно-
битово водоснабдяване от:
а) повърхностни води, за които не е пред­
видено пречистване на водата в съответствие с 
изискванията на наредбата по чл. 135, ал. 1, т. 4;
б) подземни води, които са с трайни от­
клонения по химичните показатели от изис­
кванията на наредбата по чл. 135, ал. 1, т. 3 
и не са предвидени мерки за осигуряване на 
съответствие с изискванията на наредбата;“.
4. Досегашните т. 6 и 7 стават съответно 
т. 7 и 8.
5. Създава се т. 9:
„9. не са проведени процедурите по глава 
шеста от Закона за опазване на околната среда 
и/или по чл. 31 от Закона за биологичното 
разнообразие.“
§ 42. В чл. 70 се правят следните изменения 
и допълнения:
1. Досегашният текст става ал. 1 и в нея 
думата „Решението“ се заменя с „Разрешител­
ното или решението за отказ“.
2. Създава се ал. 2:
„(2) Когато компетентен да издаде разреши­
телното е директорът на басейнова дирекция 
или изпълнителният директор на Агенцията за 
проучване и поддържане на река Дунав, компе­
тентният орган изпраща копие от документите 
по ал. 1 с приложено копие от писмената пре­
ценка по чл. 62 в Министерството на околната 
среда и водите.“
§ 43. В чл. 71 думата „Решението“ се заменя 
с „Разрешителното или решението за отказ“.
§ 44. В чл. 75 думите „или обнародва“ се 
заличават.
§ 45. В чл. 76, ал. 1 думите „или обнарод­
ването“ се заличават и накрая се добавя „или 
да откаже изменение на разрешителното“.
§ 46. В чл. 77 се правят следните изменения 
и допълнения:
1. В ал. 1 след думата „изменение“ се доба­
вя „или за отказ за изменение“ и думите „или 
обнародването“ се заличават.
2. В ал. 3 след думата „изменение“ се добавя 
„или за отказ за изменение“.
§ 47. В чл. 78 се правят следните изменения 
и допълнения:
1. В ал. 1 числото „6“ се заменя с „3“.
2. Създава се ал. 3:
„(3) Разпоредбите на ал. 1 и 2 се прилагат и 
когато се иска едновременно изменение и про­
дължаване срока на действие на разрешително.“ 
§ 48. В чл. 78а накрая се добавя „и/или 
дължимите глоби или санкции по чл. 200“.
§ 49. В чл. 79 се правят следните изменения 
и допълнения:
1. В ал. 1:
а) текстът преди т. 1 се изменя така: „Дейст­
вието на издаденото разрешително се прекратява 
при изтичането на срока му или по решение 
на органа по чл. 52, ал. 1 при:“;
б) точка 2 се отменя;
в) създават се т. 6 и 7:
„6. настъпили трайни изменения на техничес­
ките параметри на водовземното съоръжение, 
правещи невъзможно използването му;